П Р Е Д Л О Г

Комисија за безбедност у саобраћају на територији градске општине Обреновац на седници одржаној 20.02.2018.године, на основу члана 9. Јавног позива и Упутства о условима за подношење пријава и критеријумима за доделу средстава за финансирање пројеката удружења који су усмерени ка унапређењу безбедности саобраћаја на путевима на територији градске општине Обреновац, а у складу са Законом о безбедности саобраћаја на путевима и Програмом коришћења средстава за финансирање унапређења безбедности саобраћаја на путевима на територији градске општине Обреновац за 2017.годину VIII-01 број 020-4/8 од 25.01.2018.године утврђује

**ИЗВЕШТАЈ**

**О СПРОВЕДЕНОМ ПОЗИВУ ЗА ПОДНОШЕЊЕ ПРИЈАВА ЗА ДОДЕЛУ СРЕДСТАВА ЗА ФИНАНСИРАЊЕ ПРОЈЕКАТА УДРУЖЕЊА КОЈИ СУ УСМЕРЕНИ КА УНАПРЕЂЕЊУ БЕЗБЕДНОСТИ САОБРАЋАЈА НА ПУТЕВИМА НА ТЕРИТОРИЈИ ГРАДСКЕ ОПШТИНЕ ОБРЕНОВАЦ, А У СКЛАДУ СА ЗАКОНОМ О БЕЗБЕДНОСТИ САОБРАЋАЈА НА ПУТЕВИМА И ПРОГРАМОМ КОРИШЋЕЊА СРЕДСТАВА ЗА ФИНАНСИРАЊЕ УНАПРЕЂЕЊА БЕЗБЕДНОСТИ САОБРАЋАЈА НА ПУТЕВИМА НА ТЕРИТОРИЈИ ГРАДСКЕ ОПШТИНЕ ОБРЕНОВАЦ ЗА 2017. ГОДИНУ**

**I**

На Позив расписан Одлуком Председника градске општине VIII-01 бр.020-4/8 од 25.01.2018. године за финансирање пројеката удружења који су усмерени ка унапређењу безбедности саобраћаја на путевима на територији градске општине Обреновац средствима буџета градске општине Обреновац, који је био отворен од 25.01.2018.године до 09.02.2018.године, стигло је 5 пријава, следећих носилаца пројеката:

1. Пријава **Центар за едукацију, превенцију и промоцију у саобраћају** са пројектом „Безбедно у саобраћају“
2. Пријава **Центар за одрживи развој и безбедност саобраћаја** са пројектом „Мала школа саобраћаја“.
3. Пријава **Удружење пут Европе** са пројектом „Покретни полигон за подизање свести деце о саобраћају“
4. Пријава **Удружење саобраћај и безбедност** са пројектом „ Још увек возим“
5. Пријава **Центар за унапређење друштва** са пројектом „Безбедно и спретно у саобраћају“.

**II**

Комисија је извршила проверу исуњености услова за учешће на конкурс, обавила стручни преглед и вредновала предложене пројекте, а све у складу са условима и критеријумима конкурса.

 Комисија је оценила да је приложена документација свих поднетих подносилаца комплетна, као и да су пристигле пријаве благовремене.

Комисија предлаже да се две пријаве одбију, и то пријавa следећег подносиоца пројекта:

1. Пријава **Центар за одрживи развој и безбедност саобраћаја** са предлогом пројекта „Мала школа саобраћаја“ Комисија је дала предност пројектима који имају теоријски и практични део на едукативним саобраћајним полигонима, где би у импровизованим, истовремено и програмираним реалним саобраћајним ситуацијама, децу подизала до високог степена саобраћајне културе.
2. Пријаву **Центра за унапређење друштва** са пројектом „Безбедно и спретно у саобраћају“ Комисија је одбила због износа који је потребан за реализацију, Комисија се определила за удружења која су својим пројектима покрила идентичну фокус групу по значајно мањим трошковима реализације пројекта.

**III**

**ПРЕДЛОГ КОНАЧНЕ ЛИСТЕ ПРЕДЛОЖЕНИХ ПРОЈЕКАТА**

По разматрању пријава и достављене документације подносилаца који испуњавају услове Позива, од стране свих чланова Комисије, пројекти су појединачно оцењени у складу са мерилима и критеријумима утврђеним Одлуком о расписивању конкурса и Упутства о условима за подношење пријава и критеријумима за доделу средстава за финансирање пројеката удружења који су усмерени ка унапређењу безбедности саобраћаја на путевима на територији градске општине Обреновац и Програмом коришћења средстава за финансирање унапређења безбедности саобраћаја на путевима на територији градске општине Обреновац за 2017.годину.

Имајући у виду наведено Комисија предлаже да се средства одобре следећим пројектима:

1. Пријава **Центар за едукацију, превенцију и промоцију у саобраћају** са пројектом „Безбедно у саобраћају“, предлог је да се определе тражена средства у укупном износу од 1.200.000,00 динара
2. Пријава **Удружење пут Европе** са пројектом „Покретни полигон за подизање свести деце о саобраћају“, предлог је да се определе тражена средства у укупном износу од 1.000.000,00 динара.

Пријава **Удружење саобраћај и безбедност** са пројектом „Још увек возим”, предлог је да се определе тражена средства у укупном износу од 800.000,00 динара.

 Предлог листе предложених пројеката је истакнут на огласној табли градске општине Обреновац и сајту градске општине Обреновац дана 13.02.2018.године. Учесници конкурса су имали рок од 3 дана да доставе приговор на предлог коначне листе. Није било поднетих приговора.

Комисија за безбедност у саобраћају на територији градске општине Обреновац је утврдила следеће

**IV**

**ПРЕДЛОГ ОДЛУКЕ О ИЗБОРУ ПРОЈЕКАТА КОЈИ ЋЕ СЕ ФИНАНСИРАТИ ИЗ БУЏЕТА ГРАДСКЕ ОПШТИНЕ ОБРЕНОВАЦ У 2018. ГОДИНИ, СА ИЗНОСОМ СРЕДСТАВА**

На основу предлога листе из тачке III овог извештаја, Комисија предлаже Већу и председнику градске општине Обреновац да донесу одлуку о избору 3 пројекта из безбедности саобраћаја, који ће се финансирати средствима буџета градске општине Обреновац у 2018.години са укупним износом од **3.000.000,00 динара.**

Предлаже се да се носиоцима реализације 3 пројекта одобре следећи појединачни износи:

1. Пријава **Центар за едукацију, превенцију и промоцију у саобраћају** са пројектом „Безбедно у саобраћају“, предлог је да се определе тражена средства у укупном износу од 1.200.000,00 динара
2. Пријава **Удружење пут Европе** са пројектом „Покретни полигон за подизање свести деце о саобраћају“, предлог је да се определе тражена средства у укупном износу од 1.000.000,00 динара.

1. Пријава **Удружење саобраћај и безбедност** са пројектом „Још увек возим”, предлог је да се определе тражена средства у укупном износу од 800.000,00 динара.

**V**

 По разматрању предлога Комисије, а на основу сагласности Већа градске општине, председник градске општине донеће одлуку о избору пројеката који ће се финансирати из буџета градске општине Обреновац у 2018. години, у складу са предложеном предлог листом за 3 пројекта, чија је укупна вредност **3.000.000,00 динара.**

 Одлуку је потребно доставити учесницима јавног конкурса и објавити на исти начин на који је објављен Позив.

 На основу Одлуке из првог става ове тачке председник градске општине закључиће уговоре о финансирању пројеката из области безбедности саобраћаја средствима буџета градске општине у 2018. години у року од 15 дана од дана доношења Одлуке.

Сви подносиоци пројекта којима буду опредељена средства из буџета градске општине Обреновац, по овом конкурсу, су дужни да на обрасцима који ће бити приложени уз Уговор, достављају наративне и финансијске месечне извештаје ( у року од 7 дана по истеку месеца ) и завршни извештај (након реализације пројекта, најкасније у року од 15 дана).

20.02.2018.године, Обреновац

**ПРЕДСЕДНИК КОМИСИЈЕ**

 Мирко Вранешевић